શહેરના સામા કાંઠે એકસાથે આંઠ જેટલી કારના કાચ તૂટવાની ઘટનાને ગંભીરતાથી લઈને પોલીસ કમિશ્નર મનોજ અગ્રવાલ, જેસીપી ખુર્શીદ અહેમદ, ડીસીપી મનોહરસિંહ જાડેજા, ડીસીપી રવિમોહન સૈની, એસીપી ક્રાઇમ જયદીપસિંહ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ પી એમ ધાખડા અને તેમની ટિમ પેટ્રોલીંગમાં હતી દરમિયાન આ ગુનાને અંજામ આપવામાં મહારાષ્ટ્રની ગેંગ સંડોવાયેલ હોવાની બાતમી પ્રતાપસિંહ ઝાલા, અમિતભાઇ અગ્રાવત, યોગીરાજસિંહ જાડેજા અને કુલદીપસિંહ જાડેજાને મળતા અને એક હોન્ડા સીટી કાર પણ શંકાસ્પદ સીસીટીવીમાં જોવા મળતા તેઓની ટિમ મુંબઈ દોડી ગઈ હતી અને ત્યાં 50 થી 60 કિલોમીટરના અંતરે રહેતા ત્રણેય આરોપીઓને દબોચી લીધા હતા આ અંગે વિગતો આપવા માટે યોજાયેલ પત્રકાર પરિષદમાં એસીપી જયદીપસિંહ સરવૈયાએ જણાવ્યું હતું કે આ ગુનામાં ત્રણેય આરોપીઓ મુસ્લિમ વિસ્તારમાં રહેતા હોવાથી સ્થાનિક પોલીસની મદદ લઇ બે દિવસ સુધી વેશપલટો કરીને ત્યાં છુપાઈને રહીને મુંબઈ પાલઘર વસઈના ખૈરપાડા ગામના અહેમદ ઉર્ફે લદન જમીલખાન, થાણે મુમ્બ્રાનાં દોલતનગર અનમોલ ચાલના મિનાઝ અહેમદ હુનેરકર અને પનવેલના ક્લાસિક ટાવરના જમીલ મહમદ કુરેશીને ઝડપી લીધા હતા તેમની પાસેથી બે કાર હોન્ડા સીટી, વેગનઆર, ચોરી કરવાના ડિસમિસ સહિતના સાધનો મળી કુલ 2,05,000 રૂપિયાનો મુદામાલ કબ્જે કર્યો હતો